
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 197 

5 Αυγούστου 2005 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

140. Χαρακτηρισμός μαρτυρικών χωριών. 1 

141. Καθιέρωση δημόσιας εορτής τοπικής σημασίας 
για το Δήμο Ιεράπετρας, για την επέτειο του Ολο¬ 
καυτώματος των δυτικών χωριών του Δήμου, στις 

15 και 16 Σεπτεμβρίου 1943. 2 


142. Τροποποίηση των π.δ/των 214/1997 «Σύσταση Ειδι¬ 
κής Υπηρεσίας Δημοσίων Έργων (ΕΥΔΕ) για την με¬ 
λέτη και κατασκευή των έργων Αεροδρομίων Βορεί¬ 
ου Ελλάδος, (ΕΥΔΕ ΑΕΡΟΔΡΟΜΙΩΝ ΒΟΡΕΙΟΥ ΕΛ¬ 
ΛΑΔΟΣ)» και 215/1997 «Σύσταση Ειδικής Υπηρεσίας 
Δημοσίων Έργων (ΕΥΔΕ) για την μελέτη και κατα¬ 
σκευή των έργων Αεροδρομίων Νοτίου Ελλάδος, 
(ΕΥΔΕ ΑΕΡΟΔΡΟΜΙΩΝ ΝΟΤΙΟΥ ΕΛΛΑΔΟΣ)» (ΦΕΚ 

167/Α'). 3 

ΑΠΟΦΑΣΕΙΣ 

Συμπλήρωση των διατάξεων των ΠΔ/ΤΕ 2536/ 2004 και 
2541/2004, σχετικά με τη λειτουργία των εταιρειών 
διαμεσολάβησης στη μεταφορά κεφαλαίων και των 

ανταλλακτηρίων συναλλάγματος, αντιστοίχως. 4 

Έγκριση συγχώνευσης της Ανώνυμης Τραπεζικής Εται¬ 
ρείας «ΡΒΟΤΟΝ ΕΠΕΝΔΥΤΙΚΗ ΤΡΑΠΕΖΑ ΑΈ.» με τις 
εταιρείες «ΑΒΒΟνν ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕ¬ 
ΩΝ ΧΑΡΤΟΦΥΛΑΚΙΟΥ», «ΕΥΡΩΔΥΝΑΜΙΚΗ ΑΝΩΝΥ¬ 
ΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ» και 
«ΕΞΕΛΙΞΗ ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡ¬ 
ΤΟΦΥΛΑΚΙΟΥ», με απορρόφηση των τριών τελευταί¬ 
ων από την πρώτη. 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Αεροπο¬ 
ρικών Μεταφορών μεταξύ της Κυβέρνησης της Ελλη¬ 
νικής Δημοκρατίας και της Κυβέρνησης της Ομοσπον¬ 
διακής Δημοκρατίας της Γιουγκοσλαβίας. 6 

Ανακοίνωση για τη θέση σε ισχύ του Μνημονίου κατα¬ 
νόησης και συνεργασίας στον τομέα της περιβαλ¬ 
λοντικής προστασίας μεταξύ του Υπουργείου Πε¬ 
ριβάλλοντος, Χωροταξίας και Δημοσίων Έργων 
της Ελληνικής Δημοκρατίας και του Υπουργείου 
Περιβάλλοντος της Δημοκρατίας της Αλβανίας... 7 

Ανακοίνωση για τη θέση σε ισχύ της Συμφωνίας μεταξύ 
του Υπουργείου Περιβάλλοντος, Χωροταξίας και Δη¬ 
μοσίων Έργων της Ελληνικής Δημοκρατίας και του 
Υπουργείου Περιβάλλοντος και 'Υδατος της Δημο¬ 
κρατίας της Βουλγαρίας περί συνεργασίας στον το¬ 
μέα προστασίας του περιβάλλοντος. 8 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 140 
Χαρακτηρισμός μαρτυρικών χωριών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις τις παραγράφου 5 του άρθρου 18 του 
ν.2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (Α 107). 

2. Τις διατάξεις του άρθρου 90 του κώδικα νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 «Κωδι¬ 
κοποίηση της νομοθεσίας για την Κυβέρνηση και τα κυ¬ 
βερνητικά όργανα» (Α 98). 

3. Την από 28.3.2005 πρόταση της Επιτροπής, πον συ¬ 
γκροτήθηκε στο Υπουργείο Εσωτερικών, Δημόσιας Διοίκη¬ 
σης και Αποκέντρωσης, σύμφωνα με τις διατάξεις της πα¬ 
ραγράφου 5 του άρθρου 18 του ν.2503/1997, για το χαρα¬ 
κτηρισμό των πόλεων και των χωριών εκείνων που είχαν 
υποστεί μεγάλες καταστροφές σε ανθρώπινες ζωές και σε 
υλικές ζημιές κατά την αντίσταση εναντίον των δυνάμεων 
κατοχής 1941-1944, ως μαρτυρικών πόλεων και χωριών. 

4. Την αριθ. ΔΙΔΚ/Φ. 1/2/6139/23.3.2004 Κοινή Απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β 527). 

5. Το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατι¬ 
κού προϋπολογισμού. 

6. Τη Δ 145/29.6.2005 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Το Δημοτικό Διαμέρισμα Βλαχέρνας, Δήμου Λεβιδίου 
του Νομού Αρκαδίας, το Δημοτικό Διαμέρισμα Χωριστής, 
Δήμου Δράμας του Νομού Δράμας, τα Δημοτικά Διαμερί¬ 
σματα Ασπραγγέλων, Ελάτης, Μανασσή, Καλουτά και Με- 
σοβουνίου του Δήμου Κεντρικού Ζαγορίου Νομού Ιωαννί- 
νων, το Δημοτικό Διαμέρισμα Ερυμάνθειας, Δήμου Τριταί- 
ας του Νομού Αχάΐας, το Δημοτικό Διαμέρισμα Πτέρης, 
Δήμου Αιγίου του Νομού Αχάΐας και το Δημοτικό Διαμέρι- 

σμα Αγίων Αναργύρων (Ζούπενα), Δήμου Θεραπνών του 
Νομού Λακωνίας, χαρακτηρίζονται ως μαρτυρικά χωριά. 

Αρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Ιουλίου 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ ΝΑΚΟΣ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 141 
Καθιέρωση δημόσιας εορτής τοπικής σημασίας για το 
Δήμο Ιεράπετρας, για την επέτειο του Ολοκαυτώμα¬ 
τος των δυτικών χωριών του Δήμου, στις 15 και 16 Σε¬ 
πτεμβρίου 1943. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του α.ν. 198/1967 «Περί 
τρόπου καθιερώσεως καιτελέσεως δημοσίων εορτών και 
τελετών και περί αντικαταστάσεως και καταργήσεως δια¬ 
τάξεων τινών του α.ν. 447/1937 «περί τρόπου απονομής 
σεβασμού εις την Εθνικήν Σημαίαν και γενικώς τα Εθνικά 
Σύμβολα» (Α215). 

2. Τις διατάξεις του άρθρου μόνου του π.δ/τος 555/1977 
«Περί βελτιώσεως διαδικασιών τινών κατά την έκδοσιν 
διοικητικών πράξεων επί αντικειμένων αρμοδιότητος 
Υπουργείων Εξωτερικών, Εθνικής Αμύνης, Εσωτερικών 
και Εθνικής Παιδείας και Θρησκευμάτων» (Α184). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 «Κωδι¬ 
κοποίηση της νομοθεσίας για την Κυβέρνηση και τα κυ¬ 
βερνητικά όργανα». (Α 98). 

4. Την αριθ. ΔΙΔΚ/Φ. 1/2/6139/23.3.2004 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β 527). 

5. Το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατι¬ 
κού προϋπολογισμού. 

6. Τη Δ142/29.6.2005 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Καθιερώνουμε την προηγούμενη της 14 ης Σεπτεμβρίου 
Κυριακή, ως δημόσια εορτή τοπικής σημασίας για το Δή¬ 
μο Ιεράπετρας, για την επέτειο του Ολοκαυτώματος των 
δυτικών χωριών του Δήμου, στις 15 και 16 Σεπτεμβρίου 
1943, από τα γερμανικά στρατεύματα κατοχής. 

Άρθρο 2 

Οι εκδηλώσεις του εορτασμού, οι οποίες θα γίνονται στο 
Δήμο Ιεράπετρας, περιλαμβάνουν γενικό σημαιοστολισμό 
από την 8 η πρωινή μέχρι τη δύση του ηλίου της Κυριακής 
που προηγείται της 14 ης Σεπτεμβρίου και φωταγώγηση 
των δημόσιων κτιρίων, των δημοτικών και κοινοτικών κα¬ 


ταστημάτων καθώς και των καταστημάτων Ν.Π.Δ.Δ. και 
των Τραπεζών, από τη δύση του ηλίου της ίδιας ημέρας 
μέχρι τις πρωινές ώρες της επομένης. 

Άρθρο 3 

Το πρόγραμμα των εορταστικών εκδηλώσεων καταρτί¬ 
ζεται με απόφαση του Νομάρχη Λασιθίου. 

Άρθρο 4 

Η ισχύς τον παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ ΝΑΚΟΣ 

-♦- Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 142 

Τροποποίηση των π.δ/των 214/1997 «Σύσταση Ειδικής 
Υπηρεσίας Δημοσίων Έργων (ΕΥΔΕ) για την μελέτη 
και κατασκευή των έργων Αεροδρομίων Βορείου Ελ¬ 
λάδος, (ΕΥΔΕ ΑΕΡΟΔΡΟΜΙΩΝ ΒΟΡΕΙΟΥ ΕΛΛΑΔΟΣ)» 
και 215/1997 «Σύσταση Ειδικής Υπηρεσίας Δημοσίων 
Έργων (ΕΥΔΕ) για την μελέτη και κατασκευή των έρ¬ 
γων Αεροδρομίων Νοτίου Ελλάδος, (ΕΥΔΕ ΑΕΡΟ¬ 
ΔΡΟΜΙΩΝ ΝΟΤΙΟΥ ΕΛΛΑΔΟΣ)» (ΦΕΚ 167/Α'). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του ν.679/1977 
(ΦΕΚ 245/Α') ,όπωςτροποποιήθηκαν και συμπληρώθηκαν 
με την παρ. 1 αρ. 23 ν. 1418/1984 (ΦΕΚ23/Α'). 

2. Τις διατάξεις του άρθρου 29 Α'του ν. 1558/1985 (ΦΕΚ 
137/Α'), το οποίο προστέθηκε με το άρθρο 27 του 
ν.2081/1992 (ΦΕΚ 154/Α") και τροποποιήθηκε με το άρθρο 
1 παρ. 2 ατού ν.2469/1997.(ΦΕΚ38/Α'). 

3. Τις διατάξεις του άρθρου 8 του ν.679/1977 (ΦΕΚ 
245/Α'), όπως τροποποιήθηκαν και συμπληρώθηκαν με 
τις παραγράφους 2 και 3 του άρθρου 5 του ν.2229/1994 
(ΦΕΚ 138/Α'), σύμφωνα με τις οποίες θα καλυφθεί η προ- 
καλούμενη από το διάταγμα δαπάνη. 

4. Το με αριθμ. πρωτ. οικ 806/22.4.2005 έγγραφο της 
Ειδικής Υπηρεσίας Δημοσίων Έργων για την μελέτη και 
κατασκευή των έργων Αεροδρομίων Βορείου Ελλάδος, 
(ΕΥΔΕ ΑΕΡΟΔΡΟΜΙΩΝ ΒΟΡΕΙΟΥ ΕΛΛΑΔΟΣ) της Γενικής 
ΓραμματείαςΔημοσίωνΈργωντου Υπουργείου Περιβάλ¬ 
λοντος, Χωροταξίας και Δημοσίων Έργων. 

5. Το με αριθμ. πρωτ. οικ 717/γ/15.4.2005 έγγραφο της 
Ειδικής Υπηρεσίας Δημοσίων Έργων για την μελέτη και κα¬ 
τασκευή των έργων Αεροδρομίων Νοτίου Ελλάδος, (ΕΥΔΕ 
ΑΕΡΟΔΡΟΜΙΩΝ ΝΟΤΙΟΥ ΕΛΛΑΔΟΣ) της Γενικής Γραμμα¬ 
τείας Δημοσίων Έργων του Υπουργείου Περιβάλλοντος, 
Χωροταξίας και Δημοσίων Έργων, αποφασίζουμε: 

6. Την αριθμ. 186/2005 γνωμοδότηση του Συμβουλίου της 
Επικράτειας, μετά από πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Η διάρκεια λειτουργίας των Ειδικών Υπηρεσιών Δημο¬ 
σίων Έργων για την μελέτη και την κατασκευή των έργων 
Αεροδρομίων Βορείου Ελλάδος, (ΕΥΔΕ ΑΕΡΟΔΡΟΜΙΩΝ 

ΒΟΡΕΙΟΥ ΕΛΛΑΔΟΣ) και για τη ν μελέτη και τη ν κατασκευή 
των έργων Αεροδρομίων Νοτίου Ελλάδος, (ΕΥΔΕ ΑΕΡΟ¬ 
ΔΡΟΜΙΩΝ ΝΟΤΙΟΥ ΕΛΛΑΔΟΣ), όπως ορίστηκε με τα 
π.δ/ματα214/1997 και215/1997 αντίστοιχα, (ΦΕΚ 167/Α'), 
παρατείνεται για πέντε χρόνια. 

Άρθρο 2 

Η ισχύς του διατάγματος αυτού αρχίζει από την δημο¬ 
σίευση του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Γ. ΣΟΥΦΛΙΑΣ 
-♦- 

ΑΠΟΦΑΣΕΙΣ 

(4) 

Συμπλήρωση των διατάξεων των ΠΔ/ΤΕ 2536/2004 και 
2541/2004, σχετικά με τη λειτουργία των εταιρειών 
διαμεσολάβησης στη μεταφορά κεφαλαίων και των 
ανταλλακτηρίων συναλλάγματος, αντιστοίχως. 

(Συνεδρίαση 202/12.7.2005. Θέμα Ιο) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το άρθρο 18του ν.3148/2003 «Επιχειρήσεις παροχής 
υπηρεσιών διαμεσολάβησης στη μεταφορά κεφαλαίων» 
και το άρθρο 15 του ν.2515/1997 «Ανταλλακτήρια συναλ¬ 
λάγματος» 

β) την ΠΔ/ΤΕ 2536/4.2.2004, σχετικά με τις προϋποθέ¬ 
σεις παροχής άδειας λειτουργίας και κανόνες εποπτείας 
από την Τράπεζα της Ελλάδος των εταιρειών διαμεσολά- 
βησης στη μεταφορά κεφαλαίων. 

γ) την ΠΔ/ΤΕ 2541/27.2.2004, με την οποία κωδικοποιή- 
θηκαν και τροποποιήθηκαν οι διατάξεις της ΠΔ/ΤΕ 
2440/11.1.1999 «Ίδρυση και λειτουργία ανταλλακτηρίων 
συναλλάγματος στην Ελλάδα από ανώνυμες εταιρείες 
που δεν αποτελούν πιστωτικά ιδρύματα», όπως ίσχυε 
δ) αιτήματα εταιρειών διαμεσολάβησης στη μεταφορά 
κεφαλαίων, μετά οποία ζητούν την έγκριση να αγοράζουν 
συνάλλαγμα για λογαριασμό της Τράπεζας της Ελλάδος, 
με βάση την απόφαση Ν Ε176/4/1977, όπως ισχύει, καθώς 
και να ασκούν εργασίες συμπληρωματικές της ως άνω 
δραστηριότητάς τους. 

ε) αιτήματα εταιρειών διαμεσολάβησης στη μεταφορά 
κεφαλαίων και ανταλλακτηρίων συναλλάγματος, με τα 
οποία ζητούν την έγκριση παροχής υπηρεσιών διαμεσο- 
λάβησης σε συνεργασία με πιστωτικά ιδρύματα, 
στ) την 376/29.3.2005 γνωμοδότηση της Διεύθυνσης 
Νομικών Υπηρεσιών της Τ ράπεζας της Ελλάδος, 
ζ) την από 8.7.2005 σχετική εισήγηση της Διεύθυνσης 
Εποπτείας Πιστωτικού ΣυστήματοςτηςΤράπεζαςτης Ελ¬ 
λάδος, αποφάσισε τα ακόλουθα: 

Α. Συμπληρώνονται οι διατάξεις της ΠΔ/ΤΕ 2536/ 
4.2.2004, ως εξής: 

1. Επιτρέπεται στις εταιρείες διαμεσολάβησης στη με¬ 
ταφορά κεφαλαίων να παρέχουν τις πιο κάτω συμπληρω¬ 
ματικές υπηρεσίες: 

α) Διενέργεια αγοράς συναλλάγματος για λογαριασμό 


της Τράπεζας της Ελλάδος, με βάση την απόφαση ΝΕ 
176/4/1977, όπως ισχύει, σύμφωνα με τις εγκρίσεις που 
θα χορηγεί για περιορισμένα ποσά, κατά περίπτωση, η Δι¬ 
εύθυνση Εποπτείας Πιστωτικού Συστήματος. 

β) Συνεργασία με εκδότες πιστωτικών καρτών που 
έχουν έδρα στο εσωτερικό ή στο εξωτερικό για την κατα¬ 
βολή μετρητών σε κατόχους πιστωτικών καρτών έναντι 
του ορίου ανάληψης μετρητών που τους έχει, αντίστοιχα, 
χορηγηθεί από τον εκδότη του πιστωτικού δελτίου, 
γ) Αποδοχή της εξόφλησης λογαριασμών επιχειρήσεων, 
δ) Διάθεση εισιτηρίων μέσων μαζικής μεταφοράς εσω¬ 
τερικού και εξωτερικού, συναυλιών και λοιπών πολιτιστι¬ 
κών εκδηλώσεων. 

ε) Πρακτόρευση τουριστικών υπηρεσιών και ταξιδιωτι¬ 
κών ασφαλειών υπό την προϋπόθεση ότι έχει προηγου¬ 
μένως χορηγηθεί η τυχόν απαιτούμενη άδεια από την, κα¬ 
τά περίπτωση, αρμόδια αρχή, καθώς και διάθεση προϊό¬ 
ντων της Α.Ε. Ελληνικά Ταχυδρομεία. 

στ) Προώθηση και διάθεση προϊόντων εταιρειών κινη¬ 
τής, σταθερής τηλεφωνίας και εταιρειών που παρέχουν 
υπηρεσίες πρόσβασης στο διαδίκτυο. 

2. Καθορίζεται ότι σε περίπτωση που οι εταιρείες διαμε- 
σολάβησης στη μεταφορά κεφαλαίων συνεργάζονται με 
πιστωτικά ιδρύματα για τη μεταφορά κεφαλαίων: 

α) που καταλήγουν σε πίστωση λογαριασμών καταθέ¬ 
σεων των εντολέων ή των δικαιούχων, τηρούμενων στο 
συνεργαζόμενο πιστωτικό ίδρυμα είτε απευθείας, είτε μέ¬ 
σω των λογαριασμών καταθέσεων που τηρούν οι πιο πά¬ 
νω εταιρείες στα εν λόγω πιστωτικά ιδρύματα. 

β) που αφορούν εξόφληση λογαριασμών/υποχρεώσεών 
των εντολέων έναντι των πιστωτικών ιδρυμάτων, θα πρέ¬ 
πει να πληρούνται σωρευτικά οι πιο κάτω προϋποθέσεις: 

ί) οι πιο πάνω εταιρείες δεν θα αποτελούν συνδεδεμέ- 
νες με τα πιστωτικά ιδρύματα επιχειρήσεις κατά την έν¬ 
νοια της παρ. 5 του άρθρου 42 ε και του άρθρου 96 του κ.ν. 
2190/1920, όπως ισχύει, 

ϋ) δε θα αναλαμβάνουν την ανάληψη συμβατικής δέ¬ 
σμευσης για λογαριασμό των πιστωτικών ιδρυμάτων, σε 
σχέση με την παροχή υπηρεσιών που επιφυλάσσονται εκ 
του νόμου αποκλειστικά σε πιστωτικά ιδρύματα ή ειδικού 
σκοπού εταιρείες (π.χ. εταιρείες παροχής πιστώσεων), 

ΙίΙ) δε θα αναλαμβάνουν τη διαφημιστική προβολή και 
προώθηση των προϊόντων των πιο πάνω πιστωτικών ιδρυ¬ 
μάτων, η παροχή των οποίων επιφυλάσσεται έκτου νόμου 
αποκλειστικά σε πιστωτικά ιδρύματα ή ειδικού σκοπού 
εταιρείες. 

Β. Συμπληρώνονται οι διατάξεις της ΠΔ/ΤΕ 2541/ 
27.2.2004 και καθορίζεται ότι οι διατάξεις της ανωτέρω 
παραγράφου Α.2 της απόφασης αυτής εφαρμόζονται και 
στα ανταλλακτήρια συναλλάγματος. 

Γ. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος να εξειδικεύει 
περαιτέρω τις διατάξεις της παρούσας απόφασης. 

Δ. Οιδιατάξειςτηςπαρούσας απόφασης εφαρμόζονται 
από τη δημοσίευσή της με εξαίρεση τις διατάξεις της πα¬ 
ραγράφου Α.1 που ισχύουν από 1.10.2005. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να απόφαση να δημοσιευθεί στην 
Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 28 Ιουλίου 2005 
Η Γραμματέας 
ΕΙΡ. ΓΕΩΡΓΑΚΑ 

(5) 

Έγκριση συγχώνευσηςτης ανώνυμης τραπεζικής εταιρεί¬ 
ας «ΡΒΟΤΟΝ ΕΠΕΝΔΥΤΙΚΗ ΤΡΑΠΕΖΑ Α.Ε.» με τις εται¬ 
ρείες «ΑΒΒΟνν ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ 
ΧΑΡΤΟΦΥΛΑΚΙΟΥ», «ΕΥΡΩΔΥΝΑΜΙΚΗ ΑΝΩΝΥΜΗ 
ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ» και «ΕΞΕ¬ 
ΛΙΞΗ ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥ¬ 
ΛΑΚΙΟΥ», με απορρόφηση των τριών τελευταίων από 
την πρώτη. 

(Συνεδρίαση 203/26.7.2005.) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις του ν.2076/1992 «ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις», όπως ισχύει 
β) το άρθρο 16 του ν.2515/1997 περί συγχώνευσης πι¬ 
στωτικών ιδρυμάτων, σε συνδυασμό με τις σχετικές δια¬ 
τάξεις των άρθρων 68-69 του κ.ν. 2190/1920 και των άρ¬ 
θρων 1-5 του ν.2166/1993, όπως ισχύουν, 
γ) το 2101780/11.7.2005 (ΑΠ 5142) έγγραφο της «ΡΒΟ¬ 
ΤΟΝ ΕΠΕΝΔΥΤΙΚΗ ΤΡΑΠΕΖΑ Α.Ε.», με το οποίο ζητεί την 
έγκριση για τη συγχώνευση με απορρόφηση των εταιρει¬ 
ών «ΑΒΒΟνν ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡ¬ 
ΤΟΦΥΛΑΚΙΟΥ», «ΕΥΡΩΔΥΝΑΜΙΚΗ ΑΝΩΝΥΜΗ ΕΤΑΙΡΕΙΑ 
ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ» και «ΕΞΕΛΙΞΗ ΑΝΩ¬ 
ΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ», η 
οποία θα πραγματοποιηθεί μετά την ολοκλήρωση της δια¬ 
δικασίας εισαγωγής της τράπεζας στο Χρηματιστήριο 
Αθηνών και υποβάλλει προς τούτο αντίγραφο Πρακτικών 
της σχετικής απόφασης της Γ ενικής Συνέλευσης των με¬ 
τόχων της, καθώς και τα λοιπά απαιτούμενα απάτη νομο¬ 
θεσία δικαιολογητικά, 

δ) ότι η διασφάλιση μεγαλύτερης διασποράς και δια¬ 
φάνειας, μέσω της εισαγωγής των μετοχών των πιστωτι¬ 
κών ιδρυμάτων σε οργανωμένη αγορά, εντάσσεται στους 
στόχους της εποπτείας τους, σύ μφωνα με το άρθρο 6 του 
ν.2076/1992, όπως ισχύει, 

ε) το από 25.7.2005 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της Τρά¬ 
πεζας της Ελλάδος, αποφάσισε τα ακόλουθα: 

Εγκρίνεται η συγχώνευση της ανώνυμης τραπεζικής εται¬ 
ρείας «ΡΒΟΤΟΝ ΤΡΑΠΕΖΑ ΕΠΕΝΔΥΣΕΩΝ Α.Ε.» με τις εται¬ 
ρείες «ΑΒΒΟνν ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡ¬ 
ΤΟΦΥΛΑΚΙΟΥ», «ΕΥΡΩΔΥΝΑΜΙΚΗ ΑΝΩΝΥΜΗ ΕΤΑΙΡΕΙΑ 
ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ» και «ΕΞΕΛΙΞΗ ΑΝΩΝΥ¬ 
ΜΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ», με απορ¬ 
ρόφηση των τριών τελευταίων από την πρώτη, στο πλαίσιο 
των διατάξεωντου άρθρου 16 του ν.2515/1997, όπως ισχύ¬ 
ει, υπό τον όρο ότι η εν λόγω συγχώνευση θα ολοκληρωθεί 
μετά την εισαγωγή των μετοχών της «ΡΒΟΤΟΝ ΤΡΑΠΕΖΑ 
ΕΠΕΝΔΥΣΕΩΝ Α.Ε." στο Χρηματιστήριο Αθηνών. 

Διευκρινίζεται ότι η τήρηση της διαδικασίας εισαγωγής 
κινητών αξιών στο Χρηματιστήριο Αθηνών εμπίπτει στη δι¬ 
καιοδοσία των έκτου ν.3371/2005 αρμοδίων αρχών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 1 Αυγούστου 2005 
Η Γ ραμματέας 
ΕΙΡ. ΓΕΩΡΓΑΚΑ 


ΑΝΑΚΟΙΝΩΣΕΙΣ 


ΑΠ. 0544/ΑΣ610/Μ.5400 (6) 

Ανακοίνωση για τη θέση σε ισχύ της Συμφωνίας Αεροπο¬ 
ρικών Μεταφορών μεταξύ της Κυβέρνησης της Ελλη¬ 
νικής Δημοκρατίας και της Κυβερνησηςτης Ομοσπον¬ 
διακής Δημοκρατίας της Γιουγκοσλαβίας. 

Το Υπουργείο Εξωτερικών ανακοινώνει ότι η Συμφωνία 
Αεροπορικών Μεταφορών μεταξύ της Κυβέρνησης της Ελ¬ 
ληνικής Δημοκρατίας και της Κυβέρνησης της Ομοσπον¬ 
διακής Δημοκρατίας της Γ ιουγκοσλαβίας που υπογράφη- 
κε στο Βελιγράδι στις 9 Μάίου 2002 και κυρώθηκε από τη 
χώρα μας με τον υπ’ αριθμ. 3120/2003 νόμο που δημοσιεύ- 
θηκε στο υπ’ αριθμ. 55 Φύλλο Εφημερίδοςτης Κυβερνήσε¬ 
ως, τεύχος Α', της 4ης Μαρτίου 2003, τέθηκε σε ισχύ, σύμ¬ 
φωνα με το άρθρο21 αυτής,την31η Μάίου2005. 

Αθήνα, 1 Αυγούστου 2005 
Με εντολή Υπουργού 
Η Προϊσταμένη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

ΑΠ. 0544/ΑΣ606/Μ. 5532 (7) 

Ανακοίνωση για τη θέση σε ισχύ του Μημονίου κατανόη¬ 
σης και συνεργασίας στοντομέατης περιβαλλοντικής 
προστασίας μεταξύ του Υπουργείου Περιβάλλοντος, 
Χωροταξίας και Δημοσίων Έργων της Ελληνικής Δη¬ 
μοκρατίας και του Υπουργείου Περιβάλλοντος της 
Δημοκρατίας της Αλβανίας. 

Το Υπουργείο Εξωτερικών ανακοινώνει ότι το Μνημόνιο 
κατανόησης και συνεργασίας στοντομέατης περιβαλλο¬ 
ντικής προστασίας μεταξύ του Υπουργείου Περιβάλλο¬ 
ντος, Χωροταξίας και Δημοσίων Έργων της Ελληνικής 
Δημοκρατίας και του Υπουργείου Περιβάλλοντος της Δη¬ 
μοκρατίας της Αλβανίας που υπογράφηκε στην Αθήνα 
στις 3 Απριλίου 2003 και κυρώθηκε από τη χώρα μας με 
τον υπ’ αριθμ. 3368/2005 νόμο που δημοσιεύθηκε στο υπ’ 
αριθμ. 170 Φύλλο Εφημερίδοςτης Κυβερνήσεως, τεύχος 
Α', της 6ης Ιουλίου 2005, τέθηκε σε ισχύ, σύμφωνα με το 
άρθρο 8 παράγραφος 1 αυτού, την 19η Ιουλίου 2005. 

Αθήνα, 1 Αυγούστου 2005 
Με εντολή Υπουργού 
Η Προϊσταμένη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

ΑΠ. 0544/ΑΣ603/Μ.5468 (8) 

Ανακοίνωση για τη θέση σε ισχύ της Συμφωνίας μεταξύ 
του Υπουργείου Περιβάλλοντος, Χωροταξίας και Δη¬ 
μοσίων Έργων της Ελληνικής Δημοκρατίας και του 
Υπουργείου Περιβάλλοντος και 'Υδατος της Δημο¬ 
κρατίας της Βουλγαρίας περί συνεργασίας στον το¬ 
μέα προστασίας του περιβάλλοντος. 

Το Υπουργείο Εξωτερικών ανακοινώνει ότι η Συμφωνία 
μεταξύ του Υπουργείου Περιβάλλοντος, Χωροταξίας και 
Δημοσίων Έργων της Ελληνικής Δημοκρατίας και του 
Υπουργείου Περιβάλλοντος και'Υδατος της Δημοκρατίας 
της Βουλγαρίας περί συνεργασίας στον τομέα προστα¬ 
σίας του περιβάλλοντος που υπογράφηκε στην Αθήνα την 
1η Νοεμβρίου 2002 και κυρώθηκε απάτη χώρα μας με τον 
υπ’ αριθμ. 3367/2005 νόμο που δημοσιεύθηκε στο υπ’ 
αριθμ. 169 Φύλλο Εφημερίδοςτης Κυβερνήσεως, τεύχος 
Α', της 6ης Ιουλίου 2005, τέθηκε σε ισχύ, σύμφωνα με το 
άρθρο 8 παράγραφος 1 αυτής, την 15η Ιουλίου 2005. 

Αθήνα, 1 Αυγούστου 2005 
Με εντολή Υπουργού 
Η Προϊσταμένη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




